
R E F E R A T   D E   A P R O B A R E
privind aprobarea Planului de Mobilitate Urbană Durabilă 
al Municipiului Brad 2021 - 2027

Un Plan de Mobilitate Urbană Durabilă (PMUD), aşa cum este definit în documentul recunoscut de către Comisia Europeană "Orientări. Dezvoltarea şi implementarea unui Plan de Mobilitate Urbană Durabilă", este un plan strategic conceput pentru a satisface nevoia de mobilitate a cetățenilor şi companiilor în oraşe şi în împrejurimile acestora, în vederea creșterii calității vieții. Acesta se bazează pe practicile existente de planificare și ia în considerare principiile de integrare, participare şi evaluare. 
Planul de Mobilitate Urbană Durabilă are un profund caracter strategic, defineşte priorități, tipologii de acțiuni, prevede scenarii viitoare de evoluţie și identifică măsuri necesare pentru atingerea obiectivelor în termenele specificate.

Planul de Mobilitate Urbană Durabilă întocmit de către Municipiul Brad stabilește modul în care se vor pune în aplicare conceptele moderne de planificare şi management al mobilității urbane durabile, așa cum au fost definite și implementate la nivel european. Aceste concepte sunt particularizate la specificul arealului de studiu – Municipiul Brad, urmărind maximizarea efectelor aduse prin îmbunătăţirea indicatorilor de mobilitate pe termen scurt (2022), mediu (2024) și lung (2027).

Prezentul plan prezintă o viziune sustenabilă de dezvoltare a Municipiului Brad şi ţine cont de costurile şi beneficiile sociale, prin “internalizarea costurilor externe”. 
Nu în ultimul rând, trebuie subliniat faptul că planificarea pentru viitorul oraşului în cadrul PMUD este centrată pe cetăţeni. Cetăţenii Municipiului Brad precum și ai localităților componente/aparținătoare în calitate de călători, oameni de afaceri, consumatori, clienţi, sau orice rol ar putea avea ei, sunt parte a soluţiei, realizarea planului de mobilitate urbană durabilă însemnând „Planificare pentru oamenii din Municipiul Brad”.

Scopul PMUD este de a permite dezvoltarea sustenabilă a mobilităţii în aria de studiu, acesta urmând a funcţiona ca un suport pentru pregătirea și implementarea proiectelor și măsurilor finanţate prin Programul Operaţional Regional Vest 2021 – 2027 și alte surse asociate bugetelor locale, dar și pentru susţinerea implementării unor proiecte de interes naţional care influenţează mobilitatea în aria de studiu.

Urmare a abordării integrate susținută de către Comisia Europeană, elaborarea corelată a Strategiilor Integrate de Dezvoltare Urbană și a Planurilor de Mobilitate Urbană Durabilă (PMUD) reprezintă o condiție necesară de bază în vederea finanțării proiectelor de mobilitate urbană prin FEDR (Fonduri Europene pentru Dezvoltare Regională), în cadrul Programului Operațional pentru Dezvoltare Regionala 2014 – 2020. 
În cazul exercițiului financiar 2021 - 2027, conform variantei draft a programului (publicată în consultare publică pe site-ul ADR Vest în luna august 2021), existenţa documentului strategic "Plan de Mobilitate Urbană Durabilă" reprezintă criteriul fundamental pentru finanţarea proiectelor care vizează îmbunătăţirea mobilităţii la nivel urban, Prioritatea 4 - O regiune cu mobilitate sustenabilă. 
În cadrul PMUD care acoperă arealul reprezentat de Municipiul Brad se identifică și se precizează clar care sunt măsurile și proiectele finanțabile prin POR Vest 2021 - 2027.

În acest context, PMUD al Municipiului Brad are un rol esențial în accesarea finanțării în cadrul priorității menționate. 
În cadrul documentului strategic se identifică și se precizează clar care sunt componentele portofoliului de măsuri / acțiunile de intervenție finanțabile prin POR Vest 2021 - 2027. Prin implementarea măsurilor / acțiunilor de intervenție propuse se estimează soluționarea problemelor identificate în etapa de analiză a situaţiei actuale sau care sunt considerate ca strategice în contextul asigurării unei mobilităţi urbane durabile în aria de studiu, acoperind perioada 2021 - 2027.
Precizez că acest document strategic a fost realizat în cadrul proiectului ”Consolidarea Capacității Administrative a UAT Municipiul Brad”, finanțat prin Programul Operațional Capacitate Administrativă 2014 - 2020, iar procesul de elaborare a inclus consultări publice cu rolul de a asigura un cadru participativ și un dialog între mediul de afaceri, mediul educațional, societatea civilă, grupuri de inițiativă etc. și Municipiul Brad, în procesul de elaborare a direcțiilor de dezvoltare pentru următoarea perioadă de programare. La aceste consultări au fost invitați și au participat reprezentanți din domeniile cele mai importante pentru comunitate.
În contextul celor de mai sus am inițiat prezentul proiect de hotărâre prin care am propus aprobarea Planului de Mobilitate Urbană Durabilă al Municipiului Brad 2021 – 2027 și-l supun spre dezbatere plenului Consiliului Local al Municipiului Brad în forma prezentată.
Invoc în susţinerea propunerii mele prevederile: 

a)  Ghidul  Solicitantului  Condiții  Specifice  de  accesare  a  fondurilor  din  Programul  Operațional Capacitate  Administrativă  2014 - 2020,  aferent  cererii  de  proiecte  POCA/661/2/1  (CP13/2019 –  less);      

b) Legea  nr.  350/2001  privind  amenajarea  teritoriului  şi  urbanismul  cu  completările  și modificările  ulterioare;       

c) Ordinul  nr.  233  din  26  februarie  2016  pentru  aprobarea  Normelor  Metodologice  de  aplicare  a Legii  nr.  350/2001  privind  amenajarea  teritoriului  și  urbanismului  și  de  elaborare  și actualizare  a  documentațiilor  de  urbanism;

d) art. 120 și art. 121 din Constituția României;

e) art. 3 și art. 4 din Carta Europeană a autonomiei locale adoptată la Strasbourg la 15 octombrie 1985 și ratificată de România prin Legea nr. 199/1997;

f) Legea - cadru a descentralizării nr. 195/2006, cu modificările și completările ulterioare;         

g) Legea  nr. 52/2003  privind  transparența  decizională  în  administrația  publică;        

h) Legea nr.  24/2000  privind  normele  de  tehnică  legislativă  pentru  elaborarea  actelor normative;        

i) Regulamentul  (UE)  nr.  1301/2013  al  Parlamentului  European  și  al  Consiliului  din  17 decembrie  2013  privind  Fondul  european  de  dezvoltare  regională  și  dispozițiile  specifice aplicabile  obiectivului  referitor  la  investițiile  pentru  creștere  economică  și  locuri  de  muncă  și de  abrogare  a  Regulamentului  (CE)  nr.  1080/2006;

j) art.  129  alin. (1), alin.  (2)  lit.  (b), lit. (c) și lit. (d),   alin.  (4)  lit. (e), alin. (7) lit. (b) și lit. (c) din  O.U.G.  nr.  57/2019  privind Codul  administrativ, cu modificările și completările ulterioare.

